ሱዳን በታላቁ የኢትዮጵያ ህዳሴ ግድብ ሃይል ማመንጫ የተፅዕኖ ጥናት ግኝት ላይ ለመስማማት መዘጋጀቷን አስታወቀች
ሱዳን በታላቁ የኢትዮጵያ ህዳሴ ግድብ ሃይል ማመንጫ የተፅዕኖ ጥናት ግኝት ላይ ለመስማማት መዘጋጀቷን አስታውቃለች፡፡ውሳኔዋን በአዲስ አበባ እየተካሄደ ባለው የውሃ መስኖና ኢነርጂ ሚኒስትሮች ሰብሰባ ላይ እንደምታቀርበው ይጠበቃል፡፡ካርቱም በታላቁ የህዳሴ ግድብ ሀይል ማመንጫ የተፅዕኖ ጥናት ግኝት ዙርያ ከኢትዮጵያና ግብፅ የውሀ መስኖና ኢነርጂ ሚኒስትሮች ግንቦት ሰባት ከሚያደረጉት ሰብሰባ አስቀድሞ ሶስቱ ሀገራት በአዲስ አበባ መድረክ በሚስማሙባቸው ነጥቦች ዙርያ ሃሳብ ይዛ ልትቀርብ መሆኑን አስታውቃለች፡፡ሱዳን ውሳኔውን ያስተላለፈችው የግብፅና ኢትዮጵያ ውጪ ጉዳይ ሚኒስትሮች፤ የውሀ መስኖና ኢነርጂ ሚኒስትሮች እንዲሁም የደህንነት ሀላፊዎች ኮሚቴ እየተሳተፉበት ባለው መድረክ ውሳኔውን ለመቀበል ተዘጋጅታለች ነው የተባለው፡፡የካርቱም ውሳኔ ሊተላለፍ የቻለው ኮሚቴው በአዲስ አበባ እየተካሄደ ያለውን ስብሰባ ተከትሎ ሲሆን ሶስቱ ሀገራት ከጥናቱ የቀረበላቸውን ግኝት ተመስርተው የየራሳቸውን ግምገማ አቅርበው እንደነበርም ዘገባው አስታውሷል፡፡በስብሰባው የኮሚቴው አባላት በትብበርና ጥሩ መንፈስ ወደ ስምምነት በሚያመሩበት ሁኔታ በመግባባትና የተፅዕኖ ጥናት ግኝቱ ላይ ከስምምነት በመድረስ ሶስቱም ሀገራት ልዩነቶቻቸውን በውይይት ለመፍታት ቀናኢነት አሳይተዋል ተብሏል፡፡የተፅዕኖ ጥናቱን ሲያከናውን የቆየው ገለልተኛ አካልም ግደቡ በከባቢ፤ በማህበራዊና ምጣኔ ሀብታዊ ረገድ ያለውን ውጤትና የግድቡን ውሀ አሞላል አስመልክቶ ሪፖርት ያቀርባል፡፡በፈረንጆቹ መስከረም 2016 የፈረንሳይ ምህድስና አማካሪ ድርጅት የግድቡን ተፅዕኖ እንዲያጠና የተደረገ መሆኑ የሚታወስ ሲሆን ኮርቤት የተሰኘው የእንግሊዝ ተቋም    ደግሞ የሶስቱን ሀገራት የህግ ጉዳይ ሲከታተል ቆይቷል፡፡የታላቁ የኢትዮጵያ ህዳሴ ግድብ  ሲጠናቀቅም 6 ሺህ 450 ሜጋ ዋት የኤሌክትሪክ ሀይል መመንጨት ያስችላል፡፡ኢትዮጵያ ለሃይል ማመንጫነት ብቻ የምትጠቀመው ይህ ታላቅ ግድብ በሱዳንና ግብፅ ላይ ምንም አይነት አሉታዊ ተጽዕኖ እንደማይኖረው በተደጋጋሚ መግለጿን አስታውሶ  የዘገበው ሱዳን ትሪቡን ነው፡፡